Къэбэрдей-Балъкъэрым зиужьын папщIэ
Урысей Федерацэм Кавказ Ищхъэрэм и IуэхухэмкIэ и министр Кузнецов Леврэ Къэбэрдей-Балъкъэрым и Iэтащхьэ КIуэкIуэ Юрийрэ дыгъуасэ «Сочи-2016» къэрал зэхуаку инвестицэ форумым щызэпсэлъащ республикэм и промышленнэ лъэщагъым дяпэкIи хэгъэхъуэнымкIэ щыIэ Iэмалхэм ятеухуауэ.
Гулъытэ щхьэхуэ хуащIащ къэралым зихъумэжынымкIэ иIэ зэфIэкIым хэгъэхъуэн папщIэ стратегие мыхьэнэ зиIэ Тырныауз вольфрам-молибден къыщIэхыпIэр и лъабжьэу промышленнэ комплекс къызэгъэпэщыным теухуа проектыр гъэзэщIэным. Ар хагъэхьащ инвестицэ программэ пажэхэм. Мы зэманым абы елэжьыну зэрыхуейр къегъэлъагъуэ «Ростех» къэрал концерным.
КъБР-м и Iэтащхьэмрэ Правительствэмрэ я пресс-IуэхущIапIэ.
